Document ID: 31992D0397

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουνίου 1992 που επιτρέπει στην Ιταλική Δημοκρατία να θεσπίσει μέτρα ενδοκοινοτικής επιτήρησης των εισαγωγών μπανάνας καταγωγής ορισμένων τρίτων χωρών που έχουν τεθεί σε ελεύθερη κυκλοφορία στα υπόλοιπα κράτη μέλη (Το κείμενο στην ιταλική γλώσσα είναι το μόνο αυθεντικό) (92/397/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 87/433/ΕΟΚ της Επιτροπής της 22ας Ιουλίου 1987 σχετικά με τα μέτρα επιτήρησης και προστασίας τα οποία τα κράτη μέλη δύνανται να εξουσιοδοτηθούν να λάβουν κατ' εφαρμογή του άρθρου 115 της συνθήκης ΕΟΚ (1), και ιδίως τα άρθρα 1, 2 και 5,
Εκτιμώντας:
ότι, στις 18 Ιουνίου 1992, η ιταλική κυβέρνηση υπέβαλε αίτηση να της επιτραπεί η θέσπιση ενδοκοινοτικής επιτήρησης των εισαγωγών μπανάνας καταγωγής ορισμένων τρίτων χωρών, του κωδικού ΣΟ 0803 00 10, εκτός από τις χώρες της Αφρικής, Καραϊβικής και Ειρηνικού (κράτη ΑΚΕ) (2), που έχουν τεθεί σε ελεύθερη κυκλοφορία στα υπόλοιπα κράτη μέλη-
ότι η ιταλική κυβέρνηση ισχυρίστηκε ότι οι βασικοί λόγοι που οδήγησαν στο παρελθόν την Επιτροπή να θεσπίσει μέτρα ενδοκοινοτικής επιτήρησης εξακολουθούν να ισχύουν, όπως η ανάγκη να διασφαλιστεί η αποτελεσματικότητα των μέτρων εμπορικής πολιτικής τα οποία εφαρμόζει η Ιταλική Δημοκρατία στις άμεσες εισαγωγές νωπών μπανανών καταγωγής ορισμένων τρίτων χωρών, εκτός από τις χώρες ΑΚΕ, για την επίτευξη του στόχου που καθορίζει το πρωτόκολλο αριθ. 5 που επισυνάπτεται ως παράρτημα στη σύμβαση Λομέ-
ότι, όπως, εξάλλου, επεσήμανε η ιταλική κυβέρνηση, λόγω της σοβαρής εσωτερικής κρίσης στη Σομαλία που κατέστησε δυσχερείς τις εξαγωγές μπανάνας από το εν λόγω κράτος ΑΚΕ, παραδοσιακό προμηθευτή της ιταλικής αγοράς, αποδεικνύεται απαραίτητος ο έλεγχος των άμεσων εισαγωγών μπανάνας από τη ζώνη του δολαρίου ή με προέλευση άλλα κράτη μέλη, ώστε να διασφαλιστεί η επίτευξη του στόχου που καθορίζει το προαναφερθέν πρωτόκολλο-
ότι, με τις συνθήκες αυτές, πρέπει να επιτραπεί στην Ιταλική Δημοκρατία να θεσπίσει την ενδοκοινοτική επιτήρηση των εν λόγω προϊόντων- ότι, υπό το πρίσμα της πραγματοποίησης της ενιαίας αγοράς, μπορεί να περιοριστεί αυτή η εξουσιοδότηση μέχρι τις 31 Δεκεμβρίου 1992,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Χορηγείται στην Ιταλική Δημοκρατία η άδεια να εφαρμόσει μέχρι τις 31 Δεκεμβρίου 1992 ενδοκοινοτική επιτήρηση των μπανανών καταγωγής τρίτων χωρών, του κωδικού ΣΟ 0803 00 10, που απαριθμούνται στο παράρτημα και έχουν τεθεί σε ελεύθερη κυκλοφορία στα υπόλοιπα κράτη μέλη, με τους τρόπους και τους όρους που καθορίζει η απόφαση 87/433/ΕΟΚ.
Άρθρο 2
Η παρούσα απόφαση απευθύνεται στην Ιταλική Δημοκρατία. Βρυξέλλες, 25 Ιουνίου 1992.

Labels: 3
18
17